Educația, drumul spre un viitor pe care nu îl înțelegem

Prof. Pinghireac Nicoleta

Toți știm ce este educația ! Sau mai bine spus pentru fiecare dintre noi educația are un sens. Pentru unii educația este rezultatul unei activități pedagogice ce a avut ca scop dezvoltarea insușirilor intelectuale, morale sau fizice, pentru alții educația înseamnă empatie, respect pentru semeni; pentru unii este drumul spre descoperire, spre inovație, pentru alții educația înseamnă timp irosit în defavoarea câștigului. Cu siguranță fiecare ar putea adăuga câte un sens personal dat educației, în funcție de modul cum percepe și cum gândește problema. Însă pentru a nu duce în derizoriu problema educației, încă din cele mai vechi timpuri, educația a fost încredințată înțelepților. Socrate , Platon, Aristotel ... toți au avut o viziune clară asupra educației....

În România educația a fost de multe ori încredințată unor oameni fără viziune, care nu au avut orizonturi clare, lucru care de multe ori a dus la decredibilizarea sistemului și a oamenilor care îl formează.

Eu cred că totul se rezumă la viziune, la lege și la aplicare.

Legislația privind educația, din păcate, este modificată de la un ministru la altul, fără viziune și de multe ori fară posibilitatea de aplicare. Profesorii , părinții și în primul rând elevii sunt din ce în ce mai dezorientați. ”Modificarea modificării” este de fapt titlul legii educației și mă întorc la cei ce crează această continuă dezorganizare și abrambureală (fără aluzii tendențioase la niciun ministru). Așadar legea este făcută de oameni și nu de o ființă divină ce nu are partipriuri sau interese directe, de aceea, în România, ”drumul” spre viitor prin educație este incoerent, plin de serpentine ascendente sau descendente create de nenumărații miniștrii ce au trecut prin Ministerul Educației.

La nivelul școlii mulți dintre noi vedem soluții , găsim metode de aplicare a acestora, putem prognoza rezultate, însă totul ramâne ca un dialog mut , fără ecouri la *nivel înalt*, pentru că , să fim sinceri: câți miștrii au venit să vă întrebe care este părerea dumneavoastră despre cutare sau cutare prevedere legală?

În orice discuție pe care o auzim și care are ca subiect educația, printre primele cuvinte ce se aud este cuvântul *lipsa:* **lipsa** coerenței în prevederile legale; **lipsa** motivației elevilor sau a profesorilor, ce nu sunt plătiți corespunzător importanței muncii pe care o prestează; **lipsa** implicării active a părinților în educația copiilor; **lipsa** unor modele valoroase, ce să ducă la formarea unor adulți cerebrali (modelele aflate la îndemâna generației tinere fiind vedetele de mucava , ”divele”, maneliștii..., care câștigă rapid fără efort sume importante de bani); **lipsa** unei scări valorice corecte, nu cea răsturnată pe care o văd zilnic la televizor) și lipsurile pot continua. Aș dori să schimbăm ușor subiectele de discuție. Să nu ne mai întrebăm zilnic cum arată *viitorul educației*, preocupați de incertitudinea sistemului, ci să ne întrebăm cum arată *viitorul prin educație*, lucru ce ar însemna că educația românească a intrat pe un făgaș normal și *viitorul* este obiectivul nostru.

Ajungem așadar discutând despre viitor, la noua generație și la profilul absolventului învățământului obligatoriu , care ar trebui să fie materia primă a educației. Profilul de formare al absolventului de învățământ obligatoriu a fost realizat astfel încat integrarea acestuia în societate, să fie cât mai accesibilă (în teorie, pentru că în practică se observă , că elevul ce iese din sitem după clasa a XII-a nu își găsește locul în societatea actuală, nu are deprinderile necesare adaptării la realitățile societății românești). Deci stabilind profilul nu s-a rezolvat problema. Trebuie să adaptăm sistemul astfel încât rezultatul acțiunii acestuia asupra elevului să ducă la atingerea acestui profil. Putem să venim în sprijinul acestui obiectiv, întelegând interesele și motivațiile elevilor noștrii …, iar pe elevii nostri îi interesează tehnologia și comunicarea rapidă (vezi telefonul și facebook-ul). Din acest punct de vedere este din ce în ce mai evident că viitorul este al tehnologiei, al inovației și al comunicării, așadar dacă am avea o viziune asupra viitorului, am putea discuta și despre o viziune asupra ”educației pentru viitor”. Așadar integrarea tehnologiei în predarea unor discipline nu este o absurditate ci o adaptare la realitate. Totul însă, trebuie făcut cu calm și cu bun simț, cu o analiză corectă și cu o viziune clară asupra rezultatelor scontate.

Aștept cu înfrigurare următoarea ***schimbare a schimbării,*** următoarea decizie luată fără a se lua în calcul părerile experților ce încă sunt ancorați în munca cu elevul , părerile celor ce lucrează la catedră, părerile părinților și nu în ultimul rând, părerile elevilor.